cyanic-selkie/wikianc huggingface dataset:
ภาวะเหล็กเกิน
ศัพท์อภิธาน (อังกฤษ)
โดยทั่วไปแล้ว คำว่า haemosiderosis ใช้เพื่อระบุผลร้ายที่เหล็กสะสมมีต่ออวัยวะใดอวัยวะหนึ่ง ซึ่งมักสะสมในรูปแบบของ haemosiderin แต่บางครั้งก็จะใช้แต่คำว่า siderosis เท่านั้น นิยามอื่น ๆ ที่จำแนกคำว่า haemochromatosis และ haemosiderosis ที่บางครั้งก็ใช้เหมือนกันรวมทั้ง
วอลเทอร์ กรอสส์ (นักแสดง)
วอลเทอร์ ฮูโก กรอสส์ (5 กุมภาพันธ์ ค.ศ. 1904 - 17 พฤษภาคม ค.ศ. 1989) เป็นนักแสดงชายชาวเยอรมัน  ซึ่งวอลเทอร์เล่นภาพยนตร์มากว่าร้อยเรื่อง ตั้งแต่ปี ค.ศ. 1933 ถึง ค.ศ. 1989
กีฬาเอ็กซ์ตรีมในกีฬาแห่งชาติ ครั้งที่ 46
กีฬาเอ็กซ์ตรีมในกีฬาแห่งชาติ ครั้งที่ 46 แข่งขันระหว่างวันที่ 22–25 พฤศจิกายน พ.ศ. 2561 ณ สนามกีฬากลางจังหวัดเชียงราย มีรายการชิงเหรียญทั้งหมด 40 รายการ ประกอบไปด้วยเหรียญทอง 40 เหรียญ, เหรียญเงิน 40 เหรียญ และเหรียญทองแดง 40 เหรียญ รวมเหรียญทั้งหมด 120 เหรียญ พร้อมกับเกียรติบัตรจำนวน 160 ใบ มีนักกีฬาและเจ้าหน้าที่รวม 396 คน
จังหวัดที่เข้าร่วม
มีนักกีฬาเข้าร่วมแข่งทั้งหมด 76 ราย จาก 36 จังหวัดและ 1 เขตการปกครองพิเศษในกีฬาเอ็กซ์ตรีมในกีฬาแห่งชาติ ครั้งที่ 46:
ขุนพันธรักษ์ราชเดช (บุตร พันธรักษ์)
พลตำรวจตรี ขุนพันธรักษ์ราชเดช (บุตร พันธรักษ์) (18 กุมภาพันธ์ พ.ศ. 2446 — 5 กรกฎาคม พ.ศ. 2549) อดีตนายตำรวจชื่อดังของวงการตำรวจไทย ซึ่งมีชื่อเสียงเป็นอันมากในการปราบโจรร้ายในภูมิภาคต่าง ๆ ของไทย ในภาคกลางเช่น เสือหวัด, เสือย่อง, เสือผ่อน, เสือครึ้ม, เสือปลั่ง,, เสืออ้วน, เสือไหว,  ที่พัทลุง ปราบ เสือกลับ และเสือสังหรือเสือพุ่ม ที่นราธิวาส ปราบผู้ร้ายทางการเมือง ใน พ.ศ. 2481 หัวหน้าโจรชื่อ “อะเวสะดอตาเละ” จนท่านได้ฉายาจากชาวไทยมุสลิมว่า “รายอกะจิ” ซึ่งแปลว่า "อัศวินพริกขี้หนู" และจากผลงานที่ท่านสามารถปราบโจรต่าง ๆ ได้หลายราย จึงได้รับฉายา เช่น นายพลตำรวจหนังเหนียวผู้จับเสือมือเปล่า, นายพลตำรวจหนวดเขี้ยว, ขุนพันธ์ฯ ดาบแดง (เชื่อกันว่าเป็นดาบที่ตกทอดมาจากพระยาพิชัยดาบหัก ฝักดาบมีถุงผ้าสีแดงห่อหุ้ม ตัวดาบมีความคมกล้า), รายอกะจิ (อัศวินพริกขี้หนู), จอมขมังเวทย์ เป็นต้น อายุ รวม 103ปี
ประวัติ
พล.ต.ต.ขุนพันธรักษ์ราชเดช (บุตร พันธรักษ์) เกิดเมื่อวันที่ 18 กุมภาพันธ์ พ.ศ. 2446 ที่บ้านอ้ายเขียว หมู่ที่ 5 ตำบลดอนตะโก อำเภอท่าศาลา จังหวัดนครศรีธรรมราช เป็นบุตรชายของนายอ้วน นางทองจันทร์ พันธรักษ์ เริ่มเข้าเรียนในชั้นประถมปีที่ 1 ที่โรงเรียนวัดสวนป่าน อำเภอเมืองนครศรีธรรมราช เนื่องจากท่านมีความรู้ในวิชาเลขและหนังสืออยู่แล้วก่อนที่จะเข้าโรงเรียน ดังนั้นเมื่อเข้าเรียนในชั้นประถมปีที่ 1 ได้ 1 วัน ทางโรงเรียนก็เลื่อนชั้นให้เรียนในชั้นประถมปีที่ 2 และวันรุ่งขึ้นก็เลื่อนชั้นให้เรียนชั้นประถมปีที่ 3 เป็นอันว่าท่านเข้าโรงเรียนได้เพียง 3 วัน ได้เลื่อนชั้นถึง 2 ครั้ง
เมื่อครั้งเรียนชั้นประถมปีที่ 3 โรงเรียนบ้านสวนป่าน มีพระภิกษุอินทร์ รัตนวิจิตร เป็นครูผู้สอน เรียนอยู่ประมาณ 2 เดือน โรงเรียนนั้นก็ถูกยุบ ท่านจึงเข้าเรียนในชั้นเดิม ที่โรงเรียนวัดพระนคร ตำบลพระเสื้อเมือง (ปัจจุบันคือตำบลในเมือง) อำเภอเมืองนครศรีธรรมราช มีครูเพิ่ม ณ นคร เป็นครูประจำชั้น เรียนจบชั้นประถมปีที่ 3 ซึ่งเป็นชั้นสูงสุดของโรงเรียน ในปี พ.ศ. 2456 ได้เข้าเรียนต่อชั้นมัธยมปีที่ 1 ที่โรงเรียนวัดท่าโพธิ์วรวิหาร (หรือเบญจมราชูทิศ นครศรีธรรมราช ในปัจจุบัน)
พอเรียนชั้นมัธยมปีที่ 2 ได้ไม่กี่เดือน ก็ต้องออกจากโรงเรียนเพราะป่วยเป็นโรคคุดทะราด ต้องพักรักษาตัวปีกว่า เมื่อหายจึงคิดจะกลับมาศึกษาต่อที่โรงเรียนเดิม แต่ปรากฏว่าเพื่อน ๆ ที่เคยเรียนด้วยกัน เรียนอยู่ชั้นมัธยมศึกษาปีที่ 3 แล้ว จึงเปลี่ยนใจเดินทางเข้าไปศึกษาที่กรุงเทพฯ ในปี พ.ศ. 2459 โดยไปอยู่กับพระปลัดพลับ บุณยเกียรติ ซึ่งมีศักดิ์เป็นน้า ที่วัดส้มเกลี้ยง (วัดราชผาติการาม) ได้เรียนอยู่ที่โรงเรียนมัธยมวัดเบญจมบพิตรในปัจจุบัน เข้าเรียน พ.ศ. 2461 เลขประจำตัว บ.บ. 1430 ในชั้นมัธยมศึกษาปีที่ 2 ขณะเรียนที่โรงเรียนนี้ ท่านได้เรียนวิชามวย ยูโด และยิมนาสติก จากครูหลายคน เช่น ครูย้อย ครูศิริ ครูนก ครูมณี จนมีความชำนาญในเชิงมวย ท่านสอบไล่ได้ชั้นมัธยมศึกษาปีที่ 8 ในปี พ.ศ. 2467
ต่อมาในปี พ.ศ. 2468 จึงได้เข้าเรียนต่อที่โรงเรียนนายร้อยตำรวจห้วยจระเข้ (โรงเรียนนายร้อยตำรวจในปัจจุบัน) จังหวัดนครปฐม ขณะที่เรียนได้เป็นครูมวยไทยด้วย เรียนอยู่ 5 ปี สำเร็จหลักสูตรในปี พ.ศ. 2472
วันที่ 24 กันยายน พ.ศ. 2485 ได้รับพระบรมราชานุญาตให้ใช้ราชทินนามเป็นชื่อสกุล
ขุนพันธรักษ์ราชเดชได้ถึงแก่อนิจกรรมด้วยโรคชรา ในวันที่ 5 กรกฎาคม พ.ศ. 2549 เวลา 23.27 น. ที่บ้านเลขที่ 764/5 ซอยราชเดช ถนนราชดำเนิน ตำบลในเมือง อำเภอเมืองนครศรีธรรมราช จังหวัดนครศรีธรรมราช
การทำงาน
หลังจากสำเร็จการศึกษาแล้ว ทางราชการได้แต่งตั้งให้ไปรับราชการในตำแหน่งนักเรียนทำการนายร้อย ที่กองบังคับการตำรวจภูธรมณฑลนครศรีธรรมราช ประจำจังหวัดสงขลา ในปี พ.ศ. 2473 เป็นนักเรียนทำการอยู่ 6 เดือน ได้เลื่อนยศเป็นว่าที่ร้อยตำรวจตรี
ในปีเดียวกัน ได้ย้ายมาเป็นผู้บังคับหมวดที่กองเมืองจังหวัดพัทลุง ที่พัทลุงนี่เองท่านได้สร้างเกียรติประวัติในตำแหน่งหน้าที่ จนเป็นที่รู้จักและยอมรับในวงราชการและคนทั่วไป โดยการปราบปรามผู้ร้ายสำคัญของจังหวัดพัทลุง คือ เสือสัง หรือเสือพุ่ม ซึ่งเป็นเสือร้ายที่แหกคุกมาจากเมืองตรัง ขุนพันธรักษ์ราชเดช เล่าว่า เสือสังนี้มีร่างกายใหญ่โต ดุร้าย และมีอิทธิพลมาก มาอยู่ในความปกครองของกำนันตำบลป่าพยอม อำเภอควนขนุน จังหวัดพัทลุง นอกจากนั้นแล้วยังมีคนใหญ่คนโตหลายคนให้ความอุ้มชูเสือสัง จึงทำให้เป็นการยากที่จะปราบได้ แต่ท่านก็สามารถปรามเสือสังได้ในปีแรกที่ย้ายมารับราชการ โดยท่านไปปราบร่วมกับ พลตำรวจเผือก ด้วงชู มี นายขี้ครั่ง เหรียญขำ เป็นคนนำทาง การปราบปรามเสือสังครั้งนี้ทำให้ชื่อเสียงของท่านโด่งดังมาก ตอนนั้นเจ้าพระยาศรีสุรเสนาไปตรวจราชการตำรวจที่พัทลุงพอดี ผู้ปราบเสือสังจึงได้รับความดีความชอบ คือ ว่าที่ร้อยตำรวจตรีบุตร พันธรักษ์ ได้รับแต่งตั้งเป็นร้อยตำรวจตรีเมื่อวันที่ 7 พฤศจิกายน พ.ศ. 2473 พลตำรวจ เผือก ชูด้วง เป็นสิบตำรวจตรี และนายขี้ครั่ง ได้รับรางวัล 400 บาท
หลังจากนั้นมาอีก 1 ปี ท่านก็ได้ปราบผู้ร้ายสำคัญอื่น ๆ 16 คน เช่น เสือเมือง เสือทอง เสือย้อย เป็นต้น ด้วยความดีความชอบ จึงได้รับพระราชทานบรรดาศักดิ์เป็น "ขุนพันธรักษ์ราชเดช'" ศักดินา ๔๐๐ เมื่อวันที่ 8 พฤศจิกายน พ.ศ. 2474 และในวันที่ 2 พฤษภาคม พ.ศ. 2478 ได้รับเลื่อนยศเป็นร้อยตำรวจโท (ร.ต.ท.)
ขุนพันธ์ตามล่า เสือกลับ เป็นเวลานานตั้งแต่ปี พ.ศ. 2478 แต่คว้าน้ำเหลวมาตลอด แต่เนื่องจากตนเองมีความชอบด้านไสยศาสตร์ ก็มักไปหาพระอาจารย์นำที่สำนักเขาอ้ออยู่เสมอ และฝากตัวเป็นศิษย์ท่านอีกด้วย มีอยู่ครั้งหนึ่ง ขุนพันธ์ได้ถามอาจารย์ว่า "จะมีวิธีจับนายกลับได้อย่างไร?" อาจารย์นำถึงกับหัวเราะอย่างเห็นเป็นเรื่องตลกก่อนตอบสั่นๆ มาว่า "ถ้าจะจับนายกลับให้ได้ ต้องตามให้ทัน"
และในปีนี้ได้อุปสมบทที่วัดมหาธาตุวรมหาวิหาร จังหวัดนครศรีธรรมราช โดยมีพระรัตนธัชมุนี (แบน คณฺฐาภรโณ) เป็นพระอุปัชฌาย์ บวชอยู่ได้ 1 พรรษา จึงลาสิกขา ในปี พ.ศ. 2479 ท่านได้ย้ายไปเป็นหัวหน้ากองตรวจ ประจำกองบังคับการตำรวจภูธรมณฑลนครศรีธรรมราช ประจำจังหวัดสงขลา ได้ปราบโจรผู้ร้ายหลายคน
การปราบโจรครั้งสำคัญและทำให้ท่านมีชื่อเสียงมากคือ การปราบผู้ร้ายทางการเมืองที่นราธิวาส ในปี พ.ศ. 2481 หัวหน้าโจรชื่อ "อะแวสะดอ ตาและ" นัยว่าเป็นผู้ที่อยู่ยงคงกระพัน เที่ยวปล้นฆ่าเฉพาะคนไทยพุทธเท่านั้น ในที่สุดก็ถูกขุนพันธ์ฯ จับได้ ท่านได้รับการยกย่องจากทั้งชาวไทยพุทธและไทยมุสลิมเป็นอันมาก ท่านจึงได้รับฉายาจากชาวไทยมุสลิมว่า "รายอกะจิ" หรือแปลว่า "อัศวินพริกขี้หนู" และได้เลื่อนยศเป็นร้อยตำรวจเอกเมื่อวันที่ 8 มิถุนายน ปีเดียวกัน พ.ศ. 2482 ขุนพันธ์ฯ ได้ย้ายมาเป็นผู้บังคับกองเมืองพัทลุง ปี พ.ศ. 2485 ย้ายเป็นรองผู้กำกับการตำรวจภูธรที่จังหวัดสุราษฎร์ธานี ได้ปราบปรามโจรหลายราย รายสำคัญ คือ เสือสาย และเสือเอิบ
หลังจากนั้นขุนพันธ์ฯ ได้ย้ายไปอยู่ต่างจังหวัดในภาคอื่น คือปีพ.ศ. 2486 ได้ย้ายไปเป็นผู้กำกับการตำรวจภูธรที่จังหวัดพิจิตร ได้ปฏิบัติหน้าที่มีความดีความชอบเรื่อยมา และได้ปราบปรามโจรผู้ร้ายมากมาย ที่สำคัญคือการปราบ เสือโน้ม หรืออาจารย์โน้ม จึงได้รับพระราชทานยศเป็นพันตำรวจตรี พ.ต.ต. เมื่อวันที่ 7 กันยายน ปีเดียวกัน ปีพ.ศ. 2488 ย้ายไปดำรงตำแหน่งผู้กำกับการตำรวจภูธรจังหวัดชัยนาท ได้ปะทะและปราบปรามเสือร้ายหลายคน เช่น เสือฝ้าย เสือหวัด เสือย่อง เสือผ่อน เสือครึ้ม เสือปลั่ง เสือใบ เสืออ้วน เสือดำ เสือไหว เสือมเหศวร เป็นต้น กรมตำรวจได้พิจารณาเห็นว่า ผู้ร้ายในเขตจังหวัดชัยนาทและสุพรรณบุรี ชุกชุมมากขึ้นทุกวันยากแก่การปราบปรามให้สิ้นซาก จึงได้ตั้งกองปราบพิเศษขึ้น โดยคัดเลือกเอาเฉพาะนายตำรวจที่มีฝีมือในการปราบปรามรวมได้ 1 กองพัน แต่งตั้งให้พ.ต.ต.สวัสดิ์ กันเขตต์เป็นผู้อำนวยการกองปราบและพ.ต.ต.ขุนพันธรักษ์ราชเดชเป็นรองผู้อำนวยการกองปราบพิเศษได้ประชุมนายตำรวจที่กรุงเทพฯ เมื่อวันที่ 10 มกราคม พ.ศ. 2488 เพื่อวางแผนกำจัดเสือฝ้าย แต่แผนล้มเหลว ผู้ร้ายรู้ตัวเสียก่อน ขุนพันธ์ฯ ได้รับคำสั่งด่วนให้สกัดโจรผู้ร้ายที่จะแตกเข้ามาจังหวัดชัยนาท
ครั้งนั้นขุนพันธ์ฯ ใช้ดาบเป็นอาวุธคู่มือแทนปืนยาว ดาบนั้นถุงผ้าแดงสวมทั้งฝักและด้าม คนทั้งหลายจึงขนานนามท่านว่า "ขุนพันธ์ดาบแดง" ฝีมือขุนพันธ์ฯ เป็นที่ครั่นคร้ามของพวกมิจฉาชีพทั่วไป แม้แต่เสือฝ้ายเองก็เคยติดสินบนท่านถึง 20,000 บาท เพื่อไม่ให้ปราบปราม แต่ขุนพันธ์ฯ ไม่สนใจ คงปฏิบัติหน้าที่อย่างดีจนปราบปรามได้สำเร็จ ท่านอยู่ชัยนาท 3 ปี ปราบปรามเสือร้ายต่างๆ สงบลง แล้วได้ย้ายมาเป็นผู้กำกับการตำรวจภูธรที่อยุธยา อยู่ได้ประมาณ 4 เดือนเศษก็เกิดโจรผู้ร้ายชุกชมที่กำแพงเพชร ขณะนั้นเป็นระยะเปลี่ยนอธิบดีกรมตำรวจและขุนพันธ์ฯ ก็ถูกใส่ร้ายจากเพื่อนร่วมอาชีพว่าเป็นโจรผู้ร้าย พล.ต.อ.หลวงอดุลเดชจรัส อธิบดีกรมตำรวจ ยังเชื่อมั่นว่าขุนพันธ์ฯ เป็นคนดี จึงโทรเลขให้ไปพบด่วนและแต่งตั้งให้ไปดำรงตำแหน่งผู้กำกับการตำรวจภูธร จังหวัดกำแพงเพชร
เมื่อ พ.ศ. 2492 ขุนพันธ์ฯ ได้ปรับปรุงการตำรวจภูธรของเมืองนี้ให้มีสมรรถภาพขึ้นและปราบปรามโจรผู้ร้ายต่างๆ ที่สำคัญคือ เสือไกรกับเสือวันแห่งอำเภอพรานกระต่าย จังหวัดกำแพงเพชร ทำให้ฝีมือการปราบปรามของท่านยิ่งลือกระฉ่อนไปไกล
ย้ายกลับพัทลุง
ต่อมาใน พ.ศ. 2491 ทางจังหวัดพัทลุงมีโจรผู้ร้ายกำเริบชุกชุมขึ้นอีก ราษฎรชาวพัทลุงนึกถึงท่านขุนพันธ์ฯ นายตำรวจมือปราบ เพราะเคยประจักษ์ฝีมือมาแล้ว จึงเข้าชื่อกันทำหนังสือร้องเรียนต่ออธิบดีกรมตำรวจ ผ่านสมาชิกสภาผู้แทนราษฎรขอตัวขุนพันธ์ฯ กลับพัทลุงเพื่อช่วยปราบปรามโจรผู้ร้าย กรมตำรวจอนุมัติตามคำร้องขอ ขุนพันธ์ฯ จึงได้ย้ายมาเป็นผู้กำกับการตำรวจภูธรจังหวัดพัทลุงอีกวาระหนึ่ง ได้ปราบปรามเสือร้ายที่สำคัญๆสิ้นชื่อไปหลายคน ผู้ร้ายบางรายก็หนีออกนอกเขตพัทลุงไปอยู่เสียที่อื่น นอกจากงานด้านปราบปรามซึ่งเป็นงานที่ท่านถนัดและสร้างชื่อเสียงให้ท่านเป็นพิเศษแล้ว ท่านยังได้พัฒนาเมืองพัทลุงให้เป็นเมืองท่องเที่ยว โดยปรับปรุงชายทะเลตำบลลำปำให้เป็นสถานที่ท่องเที่ยว และให้มีตำรวจคอยตรวจตรารักษาความปลอดภัยแก่ผู้โดยสารรถไฟที่เข้าออกเมืองพัทลุง ทำให้เมืองพัทลุงในสมัยที่ท่านเป็นผู้กำกับการตำรวจ มีความสงบสุขน่าอยู่ขึ้นมาก ตำรวจที่ทำหน้าที่ดังกล่าวได้เลิกไปเมื่อกรมตำรวจจัดตั้งกองตำรวจรถไฟขึ้น ด้วยความดีความชอบในหน้าที่ราชการ ท่านจึงได้รับพระราชทานเลื่อนยศ เป็นพันตำรวจโทเมื่อวันที่ 3 ตุลาคม พ.ศ. 2493 ท่านอยู่พัทลุงได้ 2 ปีเศษ จนถึง พ.ศ. 2494 จึงได้รับการแต่งตั้งให้ไปดำรงตำแหน่งรองผู้บังคับการตำรวจภูธรเขต 8 จังหวัดนครศรีธรรมราช โดยได้รับพระราชทานยศ พันตำรวจเอก เมื่อวันที่ 11 สิงหาคม พ.ศ. 2498 จนกระทั่งถึงปี พ.ศ. 2503 จึงดำรงตำแหน่งผู้บังคับการตำรวจภูธรเขต 8 และได้รับพระราชทานเลื่อนยศเป็น พลตำรวจตรี หรือ พล.ต.ต. เมื่อวันที่ 1 ตุลาคม พ.ศ. 2504 กระทั่งเกษียณอายุใน พ.ศ. 2507
ครั้งหนึ่งเคยมีคำขวัญอันคมคายของกรมตำรวจอยู่ประโยคหนึ่งว่า "ภายใต้ดวงอาทิตย์นี้ ไม่มีอะไรที่ตำรวจไทยทำไม่ได้" นี่เป็นถ้อยคำที่เกิดขึ้นในยุคอัศวินแหวนเพชรเฟื้อง ในสมัยของท่านอธิบดีฯ พล.ต.อ.เผ่า ศรียานนท์ ปกครองกรมตำรวจ วีรบุรุษผู้สร้างเกียรติประวัติให้กรมตำรวจนั้นมีอยู่มาก มีอยู่ทุกยุคทุกสมัย แต่ในยุคสมัยที่ท่าน อธิบดีกรมตำรวจหลวงอดุลย์เดชจรัสนั้น...นามของ"ขุนพันธรักษ์ราชเดช" ระบือลือลั่นสุดยอดแผ่นดินด้ามขวานทอง แม้ท่านขุนพันธ์จะปลดเกษียณราชการไปนานปี แล้วก็ตาม แต่ชื่อของท่านยังอยู่ในความทรงจำของกรมตำรวจและประชาชนทั่วไป นั่นเป็นเพราะผลงานอันน่าอัศจรรย์ของท่าน กลายเป็นผลงานอันยากยิ่งที่จะหาผู้ใดเสมอเหมือน ควรค่าแก่การบันทึกไว้ในประวัติศาสตร์ของสำนักงานตำรวจแห่งชาติ คนเมืองใต้และคนของแผ่นดิน
พล.ต.ต.ขุนพันธรักษ์ราชเดช เสียชีวิต อย่างสงบ เมื่อวันที่ 5 กรกฎาคม พ.ศ. 2549 ที่บ้านในซอยราชเดช ตำบลในเมือง อำเภอเมืองนครศรีธรรมราช จังหวัดนครศรีธรรมราช อายุได้ 108 ปี
เกียรติประวัติ
สมัยที่ขุนพันธ์ฯ กลับมาอยู่เมืองนครศรีธรรมราช ก็มีเรื่องเล่ากันว่า ตอนนั้นมีเสือใหญ่อยู่ 10 คน ในจำนวนเสือร้าย 10 คนนั้น มีเสือข่อย เสือจ้อย เสือหวน ฯลฯ รวมอยู่ด้วย เสือทั้ง 10 คนนั้น ล้วนเคยเป็นศิษย์หลวงพ่อช่วย เมืองนครศรีธรรมราช ผู้ซึ่งเป็นพระมีวิชาเก่งกล้าทางกฤตยาคม ขุนพันธ์ฯ เคยเรียนวิชาด้วยผู้หนึ่ง เมื่อท่านขุนพันธ์ฯกลับมาอยู่ในตำแหน่งสำคัญระดับภาค ท่านมีประกาศิตสั่งให้ผู้ร้ายทั้ง 10 คนนั้น เลิกประพฤติเยี่ยงโจร ให้กลับใจเลิกเป็นเสือเสีย โดยให้บวชเป็นพระภิกษุ ถ้าหากไม่ทำตามคำขอร้องนั้น ขุนพันธ์ฯ ก็จะยิงทิ้งทุกคน เล่ากันว่าประกาศิตของขุนพันธ์ฯ ทำให้เสือร้ายส่วนใหญ่ปฏิบัติตามแต่โดยดี มีเพียงเสือข่อยเพียงรายเดียวเท่านั้นที่ไม่ยอมทำตามคำของขุนพันธ์ฯ เสือข่อยไม่ยอมเลือกทางเดินที่ท่านเลือกให้ ซ้ำร้ายยิ่งท้าทายอำนาจของกฎหมายบ้านเมือง ด้วยความเชื่อว่าตนนั้นเป็นศิษย์หลวงพ่อช่วย ผู้เรืองวิชาอาคมแก่กล้า เป็นลูกศิษย์อาจารย์เดียวกับขุนพันธ์ฯ จึงคิดว่าขุนพันธ์จะยกเว้นไว้สักคนหนึ่ง แต่ปรากฏว่า ขุนพันธ์ฯ ทำตามที่พูด ว่ากันว่าท่านยิงเสือข่อย แต่ยิงไม่เข้า จึงสั่งให้ลูกน้องฆ่าด้วยศูลแทงสวนทวารจนถึงแก่ความตาย คำเล่าลือเหล่าเสือร้ายในหมู่บ้านของชาวเมืองปักษ์ใต้ มีทั้งเรื่องจริงบ้าง หรือต่อเติมเสริมแต่งของผู้เล่าอ่านเองบ้าง มันคือตำนานอมตะของวีรบุรุษเล็กพริกขี้หนูที่มีนามว่า "นายร้อยบุตร พันธรักษ์ราชเดช" หรือขุนพันธรักษ์ราชเดช ท่านเป็นบุคคลที่สำนักงานตำรวจแห่งชาติ ไม่ว่าตำแหน่งใด ยศใด ยกย่อง นับถือและกล่าวถึง เนื่องจากท่านเป็นแบบอย่างที่ดีของตำรวจ
นักการเมือง
ขุนพันธ์รักษ์ราชเดช ได้รับเลือกตั้งเป็นสมาชิกสภาผู้แทนราษฎร (ส.ส.) จังหวัดนครศรีธรรมราช ชุดที่ 10 พ.ศ. 2512 การเลือกตั้งสมาชิกสภาผู้แทนราษฎร เมื่อปี พ.ศ. 2512 สังกัดพรรคประชาธิปัตย์
นักวิชาการ
นอกจากเกียรติคุณทั้งในและนอกตำแหน่งหน้าที่ราชการดังกล่าวมาแล้ว ขุนพันธ์ฯ ยังมีคุณสมบัติเฉพาะตัวที่สำคัญซึ่งควรกล่าวถึงคือ เป็นนักวิชาการที่สำคัญคนหนึ่ง ท่านเป็นทั้งนักอ่านและนักเขียน ได้เขียนเรื่องราวต่าง ๆ ลงพิมพ์ในหนังสือและวารสารต่าง ๆ หลายเรื่อง ขุนพันธ์ฯ เป็นคนหนึ่งที่มีความสนใจในเรื่องไสยศาสตร์อยู่มาก เรื่องที่เขียนส่วนใหญ่จึงเป็นเรื่องเกี่ยวกับความเชื่อทางไสยศาสตร์ นอกจากนั้นก็มีเรื่องเกี่ยวกับประวัติศาสตร์ทั้งประวัติบุคคลและสถานที่ ตำนานท้องถิ่น มวย และเรื่องเกี่ยวกับประสบการณ์ของตนเอง ข้อเขียนต่างๆของท่าน เช่น ความเชื่อทางไสยศาสตร์ในภาคใต้ สองเกลอ ช้างเผือกงาดำ หัวล้านนอกครู ศิษย์เจ้าคุณ มวยไทย เชื่อเครื่อง กรุงชิง เป็นต้น โดยเฉพาะเรื่องกรุงชิงนั้น ท่านเล่าว่าเป็นเรื่องที่ท่านเขียนทูลเกล้าฯ ถวายพระบาทสมเด็จพระมหาภูมิพลอดุลยเดชมหาราช บรมนาถบพิตรตามพระบรมราชโองการ และต่อมามหาวิทยาลัยสงขลานครินทร์ วิทยาเขตปัตตานีได้ขออนุญาตนำไปตีพิมพ์เผยแพร่ใน "รูสมิแล" วารสารของมหาวิทยาลัยปีที่ 6 ฉบับที่ 3 เดือนพฤษภาคม-สิงหาคม พ.ศ. 2526 งานเขียนของท่านส่วนมากจะลงพิมพ์ใน สารนครศรีธรรมราช หนังสืองานเดือนสิบวิชชา (วารสารทางวิชาการของวิทยาลัยครูนครศรีธรรมราช) รูสมิแล (วารสารทางวิชาการของมหาวิทยาลัยสงขลานครินทร์) และหนังสือที่ระลึกในโอกาสต่าง ๆ ของโรงเรียนและหน่วยงานต่าง ๆ ร่วมทั้งเป็นผู้ริเริ่มให้มีการบวงสรวงพระธาตุนครศรีธรรมราช อันเป็นที่มาของการสร้างจตุคามรามเทพรุ่นแรกในปี พ.ศ. 2530
เพลงชาติอุรุกวัย
"เพลงชาติอุรุกวัย" เป็นเพลงชาติที่ยาวที่สุด โดยมีความยาวห้องเสียงถึง 105 บาร์ (ประมาณ 6 นาที)
เนื้อร้องประพันธ์โดย ฟรันซิสโก อาร์กูญา เด ฟิกเกโร (Francisco Acuña de Figueroa) ผู้ยังประพันธ์เนื้อร้องและเรียบเรียงทำนองของเพลงชาติปารากวัย ("Paraguayos, República o Muerte") บทร้องประกาศใช้อย่างเป็นทางการในวันที่ 8 กรกฎาคม ค.ศ. 1833
ทำนอง
เพลงนี้เรียบเรียงทำนองโดย ฟรันซิสโก โคเซ เดบาลี (Francisco José Debali) ด้วยความร่วมมือของเฟร์นันโด กีคาโน (Fernando Quijano) เรียบเรียงทำนองขึ้นครั้งแรก เมื่อวันที่ 19 กรกฎาคม ค.ศ. 1845 ประกาศใช้อย่างเป็นทางการเมื่อวันที่ 25 กรกฎาคม ค.ศ. 1848 หลังจากนั้นอีก 90 ปี เมื่อวันที่ 20 พฤษภาคม ค.ศ. 1938 ได้มีประกาศคำสั่งเรื่องการแก้ไขทำนองเพลงชาติ โดยเกอร์ราโด กลาซโซ และเบนอนน์ คาลคาเวซเชีย เป็นผู้ทำหน้าที่ดังกล่าว เพลงชาติอุรุกวัยร้องเฉพาะสองท่อนแรก ซึ่งธีมของเพลงนี้ได้นำมาใช้ครั้งแรกที่โรงละครดอนนิเซตติ
ตะวันทอแสง
ตะวันทอแสง เป็นละครโทรทัศน์ แนวละครดราม่า-โรแมนติก สร้างจากบทประพันธ์ของ ปิยะพร ศักดิ์เกษม ซึ่งเป็นนวนิยายเล่มแรกที่เขียนขึ้น สร้างเป็นละครโทรทัศน์มาแล้ว 2 ครั้ง ออกอากาศทาง สถานีโทรทัศน์สีกองทัพบกช่อง 7 ทั้งหมด
การสร้างเป็นละครโทรทัศน์
ครั้งแรกเมื่อปี พ.ศ. 2540 ผลิตโดยบริษัท ดาราวิดีโอ จำกัด บทโทรทัศน์โดย แดนดาว กำกับการแสดงโดย สยาม สังวริบุตร นำแสดงโดย พีท ทองเจือ, สุวนันท์ คงยิ่ง, คงกระพัน แสงสุริยะ, อุทุมพร ศิลาพันธ์, ณัฏฐริณีย์ กรรณสูต, ศตวรรษ ดุลยวิจิตร, ชมพูนุช ปิยธรรมชัย, ไพโรจน์ ใจสิงห์
ครั้งที่สองเมื่อปี พ.ศ. 2555 ผลิตโดยบริษัท โพลีพลัส จำกัด บทโทรทัศน์โดย ณัฐิยา ศิรกรวิไล กำกับการแสดงโดย พีรพล เธียรเจริญ นำแสดงโดย ปกรณ์ ลัม, ดาวิกา โฮร์เน่, ธนเวทย์ สิริวัฒน์ธนกุล, ชฎาพร รัตนากร, ธัญยกันต์ ธนกิตติ์ธนานนท์, สริตา เอี่ยมวสันต์, ณัฐวัฒน์ เปล่งศิริวัธน์, ยูมิโกะ สุชิยะ, ไพโรจน์ ใจสิงห์
เรื่องย่อ
เป็นเรื่องราวของ ภคพงษ์ ชายหนุ่มผู้เพียบพร้อมด้วยฐานะและตำแหน่ง แต่ขาดความรัก และเต็มไปด้วยความแค้นจากการที่แม่ทิ้งเขาไป ทำให้เขาเกลียดผู้หญิงและฝังใจว่าไม่มีใครจริงใจด้วย ขณะที่ รสา มัณฑนากรสาวคนเก่ง ผู้กำพร้าพ่อแม่แต่ได้รับความอบอุ่นจากครอบครัวเพื่อนพ่อ และ ป้าญาติที่เหลือของเธอได้ดูแลเมื่อครั้นเรียนมหาวิทยาลัยที่กรุงเทพฯ จนประสบความสำเร็จในชีวิต พร้อมกับนิสัยที่ร่าเริง มีน้ำใจ ซึ่งได้รับมอบหมายให้มาตกแต่งบ้านของภคพงษ์ เมื่อทั้งคู่พบกันแม้นจะปะทะคารมช่วงแรก แต่วันเวลาผ่านไปเมื่อได้เรียนรู้ ภคพงษ์จึงตระหนักว่ารสาเป็นผู้เติมตะวันทอแสงให้เค้ามีความสุขและยืนหยัดต่อสู้โดยมีเธอเคียงข้าง แต่อุปสรรคคือภาระที่เขาต้องแก้แค้น เมื่อแม่บังเกิดเกล้าของเขาได้กลับมาพร้อมครอบครัวใหม่ ซึ่งเขาต้องตัดสินใจจากเธอไปทำภารกิจให้ลุล่วง จนทำให้รสาเสียใจจนเคิดประชดทำในสิ่งที่หักห้ามใจตนเอง แต่ในที่สุดทั้งภคพงษ์คิดได้และกลับไปหารสาก่อนที่จะสูญเสียเธอไป
พระเจ้าฮึลแฮแห่งชิลลา
พระเจ้าฮึลแฮแห่งชิลลา ((r. 310 – 356), สวรรคต 356), พระอิสริยยศ ฮึลแฮ อีซากึม เป็น กษัตริย์องค์ที่ 16 ของอาณาจักร ชิลลา แห่งเกาหลี พระองค์เป็นสมาชิกของตระกูลชนชั้นสูงตระกูล ซ็อก ซึ่งครองบัลลังก์ในช่วงต้นของชิลลา ตามที่ ซัมกุก ซากี ได้บันทึกไว้ พระองค์เป็นบุตรชายของนายพล อูโร ซึ่งเป็นพระราชโอรสของ แนแฮ อีซากึม แม้ว่าเราจะไม่ทราบปีที่ประสูติของพระองค์ คาดกันว่าพระองค์ยังทรงพระเยาว์เมื่อพระองค์ขึ้นสู่บัลลังก์เป็นครั้งแรก
ซัมกุก ซากี กล่าวอีกว่า ยังเกี่ยวข้องเป็นพันธมิตรโดยการแต่งงานกับพวก วะ ซึ่งลงเอยใน ค.ศ. 313 แต่พังพินาศใน ค.ศ. 346 ใน ค.ศ. 347 มีการบุกรุกครั้งใหญ่และกองทัพญี่ปุ่นได้บุกโจมตี คย็องจู
ความเหมาะสม
ความเหมาะสม หรือ ค่าความเหมาะสม (Fitness, มักเขียนเป็น w ในสูตรพันธุศาสตร์ประชากร) เป็นแนวคิดหลักอย่างหนึ่งในทฤษฎีวิวัฒนาการ ในสิ่งแวดล้อมหนึ่ง ๆ จะกำหนดโดยลักษณะทางพันธุกรรม (genotype) หรือลักษณะปรากฏ (phenotype) ก็ได้ ในกรณีแม้ทั้งสอง สามารถอธิบายได้โดยสามัญว่า เป็นความสามารถที่จะรอดชีวิตและสืบพันธุ์ได้ และมีค่าเป็น การให้ยีนของตนโดยเฉลี่ย เป็นส่วนของยีนทั้งหมดในประชากร (gene pool) รุ่นต่อไป โดยเป็นสิ่งมีชีวิตที่มีลักษณะทางพันธุกรรมหรือลักษณะปรากฏ เช่นนั้น ๆ
กล่าวอีกอย่างคือ ถ้าความแตกต่างของอัลลีลที่พบในยีนหนึ่ง ๆ มีผลต่อความเหมาะสม ความถี่ของอัลลีลนั้นก็จะเปลี่ยนไปตามรุ่น คือ อัลลีลที่เหมาะสมมากกว่าจะมีความถี่สูงกว่า เป็นอัลลีลที่สามัญกว่าในกลุ่มประชากร กระบวนการนี้เรียกว่า การคัดเลือกโดยธรรมชาติ
ศัพท์ภาษาอังกฤษว่า "Darwinian fitness" มักจะใช้หมายถึงความเหมาะสมที่ว่านี้ โดยแตกต่างจากคำว่า "physical fitness" ซึ่งหมายถึงความแข็งแรงของร่างกาย
ความเหมาะสมของสิ่งมีชีวิตหนึ่ง ๆ จะปรากฏทางลักษณะปรากฏ โดยมีอิทธิพลทั้งจากสิ่งแวดล้อมและจากยีน และความเหมาะสมของลักษณะปรากฏนั้น ๆ จะแตกต่างกันไปขึ้นอยู่กับสิ่งแวดล้อม ดังนั้น สิ่งมีชีวิตแต่ละชีวิตที่มีลักษณะทางพันธุกรรมเหมือนกัน อาจจะมีความเหมาะสมไม่เท่ากัน (เพราะอาจมีสิ่งแวดล้อมที่ไม่เหมือนกัน) และเพราะว่า ค่าความเหมาะสมของลักษณะทางพันธุกรรมนั้น ๆ เป็นค่าเฉลี่ย ดังนั้น ก็จะเป็นค่าสะท้อนความสำเร็จทางการสืบพันธุ์ ของสิ่งมีชีวิตทั้งหมดที่มีลักษณะทางพันธุกรรมนั้น ๆ ในสิ่งแวดล้อมนั้น ๆ
ส่วนคำว่า "Inclusive fitness" (ความเหมาะสมโดยรวม) ต่างจากความเหมาะสมโดยบุคคล เพราะรวมเอาความสามารถของอัลลีลในแต่ละบุคคล ที่ส่งเสริมการอยู่รอดและการสืบพันธุ์ของบุคคลอื่น ๆ นอกจากตน ที่มีอัลลีลนั้นเหมือนกัน ให้เหนือกว่าสิ่งมีชีวิตอื่น ๆ ที่มีอัลลีลคนละอย่าง กลไกของความเหมาะสมโดยรวมอย่างหนึ่งก็คือ kin selection (การคัดเลือกโดยญาติ)
ค่าความเหมาะสมโดยเป็นความน่าจะเป็น
ค่าความเหมาะสมมักกำหนดเป็นค่าความโน้มเอียง (propensity) หรือค่าความน่าจะเป็น แทนที่จะใช้จำนวนลูกหลานที่มีโดยตรง ยกตัวอย่างเช่น ตามนักชีววิทยาเชิงวิวัฒนาการเมย์นาร์ด สมิท "ความเหมาะสมเป็นคุณลักษณะอย่างหนึ่ง ที่ไม่ใช่เป็นของส่วนบุคคล แต่เป็นของกลุ่มบุคคล ยกตัวอย่างเช่น (บุคคลทั้งหมด)ที่มีอัลลีล A แบบฮอโมไซกัส ที่โลคัสหนึ่ง ๆ ดังนั้น วลีว่า "จำนวนลูกหลานที่คาดหวัง" จะหมายถึงค่าเฉลี่ย ไม่ใช่จำนวนลูกหลานของบุคคลใดบุคคลหนึ่ง (สมมุติว่า) ถ้าทารกมนุษย์ผู้มียีนที่ให้ลอยตัวในอากาศได้เป็นคนแรก ถูกฟ้าผ่าในรถเข็นเด็ก นี่ไม่ใช่เรื่องพิสูจน์ว่า ลักษณะพันธุกรรมใหม่นั้นมีค่าความเหมาะสมต่ำ แต่เป็นเพียงเรื่องพิสูจน์ว่า เด็กคนนั้นโชคไม่ดี"
- จากหนังสือ Evolutionary Genetics (ค.ศ. 1998)
หรือโดยเท่าเทียมกัน "ค่าความเหมาะสมของบุคคลที่มีแถวลำดับลักษณะปรากฏ x ก็คือค่าความน่าจะเป็น s (x) ที่บุคคลนั้น ๆ จะอยู่ในกลุ่มบุคคลที่เป็นพ่อแม่ของบุคคลรุ่นต่อไป"
- จากหนังสือ A Primer of Population Genetics
การวัดค่าความเหมาะสม
การวัดค่าความเหมาะสมมีสองแบบที่สามัญคือ ความเหมาะสมสัมบูรณ์ (absolute fitness) และความเหมาะสมสัมพัทธ์ (relative fitness)
ความเหมาะสมสัมบูรณ์
ความเหมาะสมสัมบูรณ์ หรือ ค่าความเหมาะสมสัมบูรณ์ (Absolute fitness, เขียนในสูตรว่า ) ของลักษณะทางพันธุกรรมมีนิยามคือ ค่าอัตราส่วนของจำนวนบุคคลที่มีลักษณะทางพันธุกรรมนั้น ๆ หลังและก่อนการคัดเลือก เป็นค่าคำนวณในรุ่นเดียว และต้องใช้ค่าอัตราส่วนเป็นจำนวนสัมบูรณ์ (คือค่าบวกที่ไม่ใช่เป็นจำนวนสัมพัทธ์) ถ้าค่าความเหมาะสมสัมบูรณ์มากกว่าหนึ่ง บุคคลที่มีลักษณะพันธุกรรมนั้น ๆ ก็จะมีจำนวนเพิ่มขึ้น และถ้าค่าน้อยกว่าหนึ่ง บุคคลที่มีลักษณะพันธุกรรมนั้น ๆ ก็จะมีจำนวนน้อยลง แต่ถ้าจำนวนบุคคลที่มีลักษณะพันธุกรรมนั้น ๆ เท่าเดิม ค่าความเหมาะสมสัมบูรณ์ก็จะต้องเท่ากับหนึ่ง นอกจากนั้นแล้ว ค่าความเหมาะสมสัมบูรณ์สำหรับลักษณะพันธุกรรมหนึ่ง ๆ สามารถคำนวณได้เป็น ค่าความน่าจะเป็นในการรอดชีวิต คูณด้วยค่าความสามารถมีบุตร (fecundity) โดยเฉลี่ย
ความเหมาะสมสัมพัทธ์
ส่วน ความเหมาะสมสัมพัทธ์ หรือ ค่าความเหมาะสมสัมพัทธ์ (Relative fitness, เขียนในสูตรว่า ) เป็นจำนวนเฉลี่ยของลูกหลานที่รอดชีวิตที่มีลักษณะทางพันธุกรรมหนึ่ง ๆ เทียบกับจำนวนเฉลี่ยของลูกหลานที่มีลักษณะทางพันธุกรรมอื่น ๆ หลังชั่วยุคคนหนึ่ง โดยที่ค่าความเหมาะสมของลักษณะทางพันธุกรรมหนึ่ง ๆ จะเป็นค่าบรรทัดฐาน คือ w=1 และค่าความเหมาะสมของลักษณะทางพันธุกรรมอื่น ๆ ก็จะเป็นค่าเทียบกับค่าบรรทัดฐานนั้น ดังนั้น ค่าความเหมาะสมสัมพัทธ์จะเป็นค่าเท่ากับ 0 หรือมากกว่า
ความเหมาะสมสัมบูรณ์ กับความเหมาะสมสัมพัทธ์ สัมพันธ์กันโดยสูตร โดยหารค่าความเหมาะสมแต่ละอย่าง โดยค่าความเหมาะสมเฉลี่ย (mean fitness) ซึ่งเป็นค่ารวมของความเหมาะสมของลักษณะทางพันธุกรรมแต่ละอย่าง คูณด้วยความถี่ของลักษณะทางพันธุกรรม
ประวัติ
นักสังคมวิทยาชาวอังกฤษ เฮอร์เบิร์ต สเป็นเซอร์ เป็นผู้บัญญัติวลีว่า "survival of the fittest (การอยู่รอดของผู้ที่เหมาะสมที่สุด)" ในหนังสือปี ค.ศ. 1864 คือ Principles of Biology (หลักชีววิทยา) เพื่อกำหนดลักษณะของการคัดเลือกโดยธรรมชาติ ที่เผยแพร่โดยดาร์วิน
ส่วนนักชีววิทยาชาวอังกฤษ J.B.S. Haldane เป็นคนแรกที่กำหนดค่าความเหมาะสมในบทความปี ค.ศ. 1924 ชื่อว่า A Mathematical Theory of Natural and Artificial Selection (ทฤษฎีคณิต ของการคัดเลือกธรรมชาติและการคัดเลือกประดิษฐ์) ส่วนนักชีววิทยาชาวอังกฤษ W.D. Hamilton เสนอแนวคิดของ "Inclusive fitness" (ความเหมาะสมโดยรวม) เป็นความก้าวหน้าต่อมา ในบทความปี ค.ศ. 1964 ชื่อว่า The Evolution of Social Behavior (วิวัฒนาการของพฤติกรรมสังคม)
ภูมิภาพความเหมาะสม
ภูมิภาพความเหมาะสม (fitness landscape) เป็นวิธีการสร้างภาพความเหมาะสม โดยใช้แผนที่หลายมิติ ความสูงแสดงค่าความเหมาะสม ในขณะที่มิติอื่น ๆ อาจแสดงอัลลีลหนึ่ง ๆ ของยีน, ความถี่อัลลีลของยีน, หรือลักษณะปรากฏ (phenotype) อย่างใดอย่างหนึ่ง และมิติที่แสดงความต่าง ๆ กันเหล่านี้ ทำให้คำว่า ภูมิภาพความเหมาะสม มีความหมายสามแบบ ยอดเขาเป็นค่าความเหมาะสมสูงสุดเฉพาะที่ ดังนั้น จึงมีสำนวนทางภาษาอังกฤษว่า การคัดเลือกโดยธรรมชาติจะก้าวหน้าขึ้นภูเขาเสมอ แต่สามารถขึ้นได้เพียงแค่เฉพาะที่ ดังนั้น วิวัฒนาการอาจจะถึงความเสถียรที่ยอดที่ไม่ใช่ยอดสูงสุด เพราะว่า จะไม่วิวัฒนาการกลับไปสู่ "หุบเขา" ของภูมิภาพที่เหมาะสมน้อยกว่า เพื่อที่จะก้าวไปสู่ยอดที่สูงกว่า
ค่าถ่วงทางพันธุกรรม
ค่าถ่วงทางพันธุกรรม (Genetic load) เป็นค่าวัดความเหมาะสมโดยเฉลี่ยของกลุ่มบุคคล เทียบกับกลุ่มประชากรสมมุติ ที่ลักษณะทางพันธุกรรมที่เหมาะสมที่สุดได้เกิดการคงสภาพ (fixation) แล้ว ซึ่งก็คือ ตอนแรกมีอัลลีลอย่างน้อยสองแบบที่โลคัสหนึ่ง ๆ แล้วต่อมาเหลือเพียงอัลลีลเดียว (ที่เหมาะสมที่สุด)
ค่าถ่วงทางพันธุกรรมเป็นค่าความน่าจะเป็นที่บุคคลโดยเฉลี่ยในกลุ่มประชากร จะตายหรือไม่สืบพันธุ์ เพราะว่ามียีนที่ไม่เหมาะสม เป็นค่าระหว่าง 0-1 ที่วัดระดับความด้อยของบุคคลโดยเฉลี่ย เทียบกับบุคคลที่เหมาะสมที่สุด
ถ้ามีลักษณะทางพันธุกรรมต่าง ๆ กันในกลุ่มประชากร แต่ละอย่างมีค่าความเหมาะสมของตน ๆ ลักษณะที่เหมาะสมสูงสุดจะมีค่า Wopt ดังนั้น ค่าความเหมาะสมเฉลี่ยของประชากรทั้งกลุ่ม ก็คือ ค่าความเหมาะสมของลักษณะทางพันธุกรรมแต่ละอย่าง คูณด้วยความถี่ของลักษณะทางพันธุกรรม ซึ่งเรียกว่า ค่าความเหมาะสมเฉลี่ย (mean fitness) V เป็นสัญลักษณ์ของ ค่าความเหมาะสมเฉลี่ย ดังนั้น ค่าถ่วงทางพันธุกรรม (L) มีสูตรดังต่อไปนี้
ชาญ พวงเพ็ชร์
ชาญ พวงเพ็ชร์ หรือ ชาญ ที่ชาวบ้านเรียกกันติดปาก และ ลุงชาญ ที่นักเรียนในจังหวัดปทุมธานีใช้เรียก เป็นคนจังหวัด ปทุมธานี เป็นนายกองค์การบริหารส่วนจังหวัดที่นานที่สุดในจังหวัดปทุมธานี
ประวัติ
ชาญ พวงเพ็ชร์ เกิดที่ตำบลบ้านงิ้ว อำเภอสามโคก จังหวัดปทุมธานี บิดาชื่อ - มารดาชื่อ นางแวว พวงเพ็ชร์(มารดาของนายกชาญ ได้ทำการประชุมเพลิงด้วยพระราชทานพิเศษ)
เจ้าตัวยืนยัน แม้จะเป็นคนของพรรคภูมิใจไทย แต่พร้อมร่วมงานเพื่อพัฒนา ช่วยเหลือชาวปทุมธานีกับทุกพรรค
การทำงานและตำแหน่งหน้าที่
ในปี พ.ศ. 2554 มีการเลือกตั้งนายกองค์การบริหารส่วนจังหวัดปทุมธานี และนายชาญ พวงเพ็ชร์ อดีตนายก อบจ. ได้คะแนน 214,429 คะแนน ชนะการเลือกตั้ง ว่าที่ร้อยตรี สุเมธ ฤทธาคนี อดีต สส.เขต 5 ได้คะแนน 110,974 คะแนน ครั้งนี้ได้ชนะการเลือกตั้งเป็นสมัยที่3
วิทยากรสัมมนา
วิทยากรบรรยายพิเศษ ด้านการเมืองการปกครอง และการจัดการภัยพิบัติในท้องถิ่น ณ มหาวิทยาลัยราชภัฎวไลยอลงกรณ์
ผู้ก่อตั้งกลุ่มปทุมรักไทย
นายชาญ พวงเพ็ชร์ เป็นผู้ก่อตั้งกลุ่มปทุมรักไทย และยังมีท้องถิ่นที่อยู่ทีมเดียวกันได้นำชื่อกลุ่มลงสมัครการเมือง อบต. ในจังหวัดปทุมธานี
สโมสรฟุตบอลจังหวัดปทุมธานี
นายชาญ พวงเพ็ชร์ อดีตประธานสโมสรปทุมธานี เอฟซี พ.ศ. 2553
เดอะเลเจนด์ออฟเซลดา: ไทรฟอร์ซฮีโรส์
เดอะเลเจนด์ออฟเซลดา ไทรฟอร์ซฮีโร่ (The Legend of Zelda: Tri Force Heroes, ゼルダの伝説 トライフォース3銃士), ยังอีกที่รู้จักคือ "เดอะเลเจนด์ออฟเซลดา เดอะทรีไทรฟอร์ซมัสกิตเทียร์" เป็นวิดีโอเกมที่ผลิตขึ้นในปี ค.ศ. 2015 เป็นเกมแนวแอคชั่นผจญภัย พัฒนาและจัดจำหน่ายโดยนินเทนโดสำหรับนินเทนโด 3ดีเอส.
เกมนี้เป็นหนึ่งในไม่กี่ภาคที่ไม่ได้ดำเนินเรื่องอยู่ในอาณาจักรไฮรูล และไม่มีเจ้าหญิงเซลด้าและไทรฟอร์ซเข้ามาเกี่ยวข้อง แต่จะดำเนินเรื่องอยู่ในดินแดนที่มีชื่อว่า "ไฮโทเปีย" ซึ่งคุ้มครองโดยราชานามว่า "ทัฟท์" (Tuft) โดยที่ผู้เล่นจะสวมบทบาทเป็นลิงก์ คอยจัดการกับศัตรูและแก้ไขปริศนาต่างๆพร้อมกับตามหาเสื้อของเดอะเลดี่เพื่อถอนคำสาปเจ้าหญิงสไตลา.
ปีเอโตร กัชเชลลา
ปีเอโตร กัชเชลลา (Pietro Cascella; 2 กุมภาพันธ์ 1921 – 18 พฤษภาคม 2008) เป็นประติมากรชาวอิตาลี เป็นที่รู้จักจากผลงานประติมากรรมขนาดมหึมาในที่สาธารณะ เช่น International Monument to the Victims of Fascism ในค่ายกักกันเอาช์วิทซ์ 2-เบียร์เคอเนา ในประเทศโปแลนด์ (1957–1967) และสุสานใต้ดินของซิลวีโอ แบร์ลุสโกนี ในอาร์โกเร (คริสต์ทศวรรษ 1980)
ตำบลบางทราย (อำเภอเมืองชลบุรี)
บางทราย เป็นตำบลหนึ่งในอำเภอเมืองชลบุรี จังหวัดชลบุรี มีองค์กรปกครองส่วนท้องถิ่นคือ เทศบาลตำบลบางทราย มีเนื้อที่ครอบคลุมตำบลบางทรายทั้งตำบล
ประวัติ
องค์กรปกครองส่วนท้องถิ่นในตำบลบางทราย เดิมมีฐานะเป็นสุขาภิบาล โดยประกาศกระทรวงมหาดไทยเมื่อวันที่ 18 มีนาคม พ.ศ. 2507 ต่อมาได้รับการเปลี่ยนแปลงฐานะจากสุขาภิบาลเป็นเทศบาลตำบล เมื่อวันที่ 25 พฤษภาคม พ.ศ. 2542 ปัจจุบันเทศบาลตำบลบางทราย มีสำนักงานตั้งอยู่เลขที่ 134 หมู่ที่ 3 ถนนท่าเรือชุมพล ตำบลบางทราย อำเภอเมืองชลบุรี จังหวัดชลบุรี
ภูมิศาสตร์
พื้นที่ตำบลบางทราย ตั้งอยู่ริมฝั่งทะเลอ่าวไทย ทางทิศเหนือของตัวเมืองชลบุรี ห่างจากตัวเมืองชลบุรีประมาณ 1 กิโลเมตร มีเนื้อที่ประมาณ 2.16 ตารางกิโลเมตร เป็นพื้นที่ลาดเอียงลงสู่ทะเลจากทางทิศตะวันออกไปยังทิศตะวันตก ทางทิศตะวันออกของพื้นที่มีลักษณะเป็นเนินเขา และทางทิศตะวันตกเป็นหาดทรายสีขาวตั้งแต่หน้าวัดคงคาลัยตลอดจนสุดเขต จึงเป็นที่มาของชื่อ "บางทราย" ซึ่ง "บาง" หมายถึง เมืองหรือหมู่บ้าน นั่นเอง
ที่ตั้งและอาณาเขต
ตำบลบางทรายตั้งอยู่ทางทิศตะวันตกของจังหวัดชลบุรี มีอาณาเขตติดต่อกับพื้นที่ข้างเคียงดังต่อไปนี้
หมู่บ้านและประชากร
จากข้อมูลของกรมการปกครอง ประชากรปลายปี พ.ศ. 2560 มีจำนวนทั้งสิ้น 12,269 คน แบ่งเป็นชาย 6,788 คน และเป็นหญิง 5,481 คน มีจำนวนบ้านทั้งหมด 7,406 หลัง มีความหนาแน่นของประชากรเฉลี่ย 14,700 คนต่อตารางกิโลเมตร สามารถแยกออกเป็นหมู่บ้านได้ดังนี้ นอกจากนี้ในตำบลบางทรายยังมีประชากรแฝงทั้งคนไทยและคนต่างด้าวอีกจำนวนมาก โดยส่วนใหญ่จะเข้ามาประกอบอาชีพรับจ้างในโรงงานอุตสาหกรรม
เศรษฐกิจ
ประชากรในตำบลมีรายได้เฉลี่ยครัวเรือนละ ประมาณ 91,000 บาทต่อปี โดยมีอาชีพหลัก ดังนี้
ศาสนา
ประชากรส่วนใหญ่ในพื้นที่นับถือศาสนาพุทธ โดยมีศาสนสถานในตำบลบางทราย ดังนี้
สาธารณสุข
ในตำบลบางทรายมีสถานพยาบาลสังกัดกระทรวงสาธารณสุข ได้แก่ โรงพยาบาลส่งเสริมสุขภาพตำบลบางทราย ตั้งอยู่เลขที่ 165 หมู่ที่ 5
อาร์โน อัสส์มันน์
อาร์โน อัสส์มันน์ (30 กรกฎาคม ค.ศ. 1908 – 30 พฤศจิกายน ค.ศ. 1979) เป็นนักแสดง ผู้กำกับภาพยนตร์ และนักเขียนบทโทรทัศน์ชาวเยอรมัน
สลับหน้าล่าล้างนรก
สลับหน้าล่าล้างนรก หรือ สลับหน้าล่าล้างโลก (Face/Off) เป็นภาพยนตร์แอคชั่นจากสหรัฐอเมริกา ซึ่งเป็นการโคจรมาพบกันของสองนักแสดงชื่อดังอย่าง จอห์น ทราโวต้า, นิโคลัส เคจ กำกับโดยผู้กำกับชาวฮ่องกง จอห์น วู
โครงเรื่อง
เพื่อล้างแค้นให้ลูกชายที่ถูกฆ่า ฌอน อาร์เชอร์ ซึ่งเป็นเจ้าหน้าที่เอฟบีไอได้ผ่าตัดเอาใบหน้าของ แคสเตอร์ ทรอย ศัตรูคู่อาฆาตที่อยู่ในอาการปางตาย ซึ่งเป็นหัวหน้าวายร้ายมาใช้เพื่อปลอมตัวเข้าไปแทรกซึมในฝ่ายผู้ก่อการร้าย เพื่อทำลายแผนการชั่วร้ายของพวกมัน แต่แล้วเหตุการณ์ที่ไม่คาดฝันก็เกิดขึ้น เมื่อ แคสเตอร์ ทรอย (ตัวจริง) ได้ฟื้นขึ้นมาแล้วเอาใบหน้าของ ฌอน อาร์เชอร์ มาใช้บ้าง แล้วสมอ้างตนว่าเป็นฝ่ายดี พร้อมกับแทรกซึมเข้าไปในครอบครัวของฌอน เพื่อดำเนินแผนการร้ายต่อไป เหตุการณ์ทั้งหมดก่อให้เกิดเรื่องราวของความขัดแย้ง และ ฌอน ต้องใช้ความคิดต่างๆนานาในการแก้ปัญหาสถานการณ์อันเลวร้ายที่เกิดขึ้น เพื่อปกป้องคนที่เขารักจากน้ำมือของ แคสเตอร์ ทรอย
กระแสตอบรับ
จากบทบาทที่มีการหักเหลี่ยมเฉือนคมของภาพยนตร์เรื่องFace/Offนี้เอง ที่ทำให้ได้รับการยอมรับจากนักวิจารณ์ภาพยนตร์ชั้นนำว่าเป็นผลงานภาพยนตร์แอคชั่นที่ดีที่สุดเรื่องหนึ่งของผู้กำกับจอห์น วู
เอเชียนเกมส์ฤดูหนาว 1990
การแข่งขันกีฬาเอเชียนเกมส์ฤดูหนาว 1990 เป็นมหกรรมกีฬาเอเชียนเกมส์ฤดูหนาวครั้งที่ 2 จัดขึ้นที่เมืองซัปโปะโระ ทางตอนเหนือของ ประเทศญี่ปุ่น การแข่งขันครั้งนี้เป็นการจัดการแข่งขันเอเชียนเกมส์ฤดูหนาวของประเทศญี่ปุ่นครั้งที่ 2 ติดต่อกัน จัดขึ้นระหว่างวันที่ 9-14 มีนาคม พ.ศ. 2533 มีประเทศเข้าร่วมการแข่งขัน 10 ประเทศ นักกีฬา 310 คน ใน 6 ชนิดกีฬา
สรุปเหรียญการแข่งขัน
ประเทศที่ไม่ได้รับเหรียญรางวัล ได้แก่
ผีเสื้อ (สำนักพิมพ์)
สำนักพิมพ์ผีเสื้อ เป็นสำนักพิมพ์ขนาดเล็ก ที่อยู่ 261 ถ. สุขุมวิท ซอย 31 กรุงเทพ
โรแบร์ต การ์รีซอน (นักแสดง)
โรแบร์ต การ์รีซอน (18 กรกฎาคม ค.ศ. 1872 – 6 มกราคม ค.ศ. 1930) เป็นนักแสดงภาพยนตร์ชาวเยอรมัน
ผีเสื้อ (สำนักพิมพ์)
ประวัติ
ก่อตั้งโดย ผกาวดี อุตตโมทย์, ผุสดี นาวาวิจิต และมกุฏ อรฤดี ซึ่งทั้งสามเป็นบรรณาธิการนิตยสาร กะรัต โดยเกิดจากการรวมกันของสำนักพิมพ์ขนาดเล็ก ได้แก่ สำนักพิมพ์กะรัต สำนักพิมพ์ดอกไม้ สำนักพิมพ์หมายเลขห้า สำนักพิมพ์หนังสือเยาวชน สำนักพิมพ์ห้องสมุด และสำนักพิมพ์หนังสือเล่มเล็ก ผลิตหนังสือสำหรับเยาวชน วรรณกรรมคลาสสิก บรรณาธิการบริหารสำนักพิมพ์คนปัจจุบันคือ มกุฏ อรฤดี  มีรายได้หลักจากการขายขาดให้บริษัท ดวงกมลสมัย จำกัด
เดิมตั้งอยู่ 5/4 ถ. สุขุมวิท ซอย 24 กรุงเทพ จนเดือนมิถุนายน พ.ศ. 2559 จึงย้ายไปที่ 261 ถ. สุขุมวิท 31 กรุงเทพ
ผลงาน
งานแปล นักเขียนต่างประเทศ เช่น วอลแตร์, บัลซัค, ปาโบล เนรูด้า, มิเกล เด เซร์บันเตส, โรอัลด์ ดาห์ล, เจมส์ เฮอร์เรียต, ซี เอส ลิวอิส, พี แอล แทรเวอร์ส ฯลฯ งานเขียน นักเขียนไทย เช่น ผกาวดี อุตตโมทย์, อุชเชนี, วาวแพร, นิพพานฯ, ระวี ภาวิไล, สโรชา กิตติสิริพันธุ์, ซายูริ ซากาโมโตะ, ในใจ เม็ทซกะ, ติณณา แดนเขตต์'
หน่วยผจญคนไฟลุก
หน่วยผจญคนไฟลุก เป็นซีรีส์มังงะญี่ปุ่น แต่งเรื่องและวาดภาพโดยอัตสึชิ โอกูโบะ ตีตีพิมพ์ในนิตยสารโชเน็งแม็กกาซีนรายสัปดาห์ของสำนักพิมพ์โคดันชะ  ตั้งแต่เดือนกันยายน พ.ศ. 2558 ถึงกุมภาพันธ์ พ.ศ. 2565 และตีพิมพ์เป็นหนังสือมังงะรวมเล่ม (ทังโกบง) ทั้งหมด 34 เล่ม ซีรีส์มังงะมีลิขสิทธิ์ในประเทศไทยโดยสำนักพิมพ์วิบูลย์กิจ
ซีรีส์อนิเมะโทรทัศน์ดัดแปลงผลิตโดยสตูดิโอเดวิดโปรดักชัน เริ่มออกอากาศตั้งแต่เดือนกรกฎาคมถึงวันทีเดือนธันวาคม พ.ศ. 2562 บนผัง Super Animeism อนิเมะฤดูกาลที่ 2 เริ่มออกอากาศตั้งแต่เดือนกรกฎาคมถึงวันทีเดือนธันวาคม พ.ศ. 2563 ฤดูกาลที่ 3 มีการประกาศสร้าง
ภูมิหลัง
เป็นเหตุการณ์ที่เกิดขึ้นเมื่อ 250 ปีก่อน เมื่อเกือบทั้งโลกถูกไฟแผดเผาจนหลายประเทศล่มสลายไปและพื้นที่ส่วนใหญ่ของโลกไม่สามารถใช้อยู่อาศัยได้อีก ผู้เหลือรอดได้ลี้ภัยไปอาศัยที่จักรวรรดิโตเกียวที่ยังคงมีเสถียรภาพดีในช่วงเวลานั้นแม้ว่าญี่ปุ่นจะสูญเสียพื้นที่บางส่วนไป จักรพรรดิรัฟเฟิลส์ที่ 1 แห่งจักรวรรดิโตเกียวได้ก่อตั้งศาสนจักรเซโยที่เป็นศูนย์รวมศรัทธา และไฮจิมะอุตสาหกรรมได้พัฒนาอามาเทราสึอันเป็นแหล่งพลังงานความร้อนที่ทำงานอย่างไม่สิ้นสุดเพื่อขับเคลื่อนประเทศ ในปี 198 ตามปฏิทินสุริยคติในจักรวรรดิโตเกียว หน่วยดับเพลิงพิเศษต้องต่อสู้กับปรากฏการณ์การเผาไหม้ของมนุษย์ที่เกิดขึ้นเอง ซึ่งเป็นปรากฏการณ์ที่ทำให้มนุษย์กลายเป็นไฟที่มีชีวิตที่เรียกว่า "คนไฟลุก" คนไฟลุกถือเป็นกรณีรุ่นที่หนึ่งของปรากฏกาณณ์การเผาไหม้ของมนุษย์ที่เกิดขึ้นเอง ในขณะที่กรณีรุ่นหลังจะมีพลังพิเศษสามารถควบคุมไฟโดยที่ยังคงสภาพเป็นมนุษย์ หน่วยดับเพลิงพิเศษถูกก่อตั้งขึ้นโดยการรวมตัวกันของคนจากสามขั้วอำนาจ ได้แก่ ศาสนจักรเซโย, กองทัพโตเกียว และกรมดับเพลิง หน่วยดับเพลิงพิเศษนั้นประกอบด้วยหน่วยย่อย 8 หน่วยที่ทำงานเป็นอิสระต่อกัน
เนื้อเรื่อง
ชินระ คุซาคาเบะเป็นเด็กหนุ่มผู้มีพลังพิเศษรุ่นสาม ผู้ซึ่งได้รับฉายาว่า "รอยเท้าปิศาจ" จากความสามารถในการจุดไฟที่เท้าได้ตามความต้องการ ชินระเข้าร่วมกับหน่วยดับเพลิงพิเศษที่ 8 ที่ซึ่งมีผู้ใช้ไฟคนอื่น ๆ ที่มีภารกิจทั้งการทำงานจัดการกับคนไฟลุก และการสอบสวนหน่วยดับเพลิงพิเศษหน่วยที่ 1 ถึงหน่วยที่ 7 เมื่อองค์กรที่ก่อให้เกิดคนไฟลุกปรากฏตัวขึ้น ชินระจึงเริ่มสืบหาสาเหตุของเหตุเพลิงไหม้ปริศนาที่คร่าชีวิตครอบครัวของตนเมื่อ 12 ปีก่อน
หนังสือการ์ตูน
หน่วยผจญคนไฟลุก เป็นการ์ตูนญี่ปุ่น เขียนเรื่องและวาดภาพโดย อัตสึชิ โอกูโบะ เริ่มตีพิมพ์ในนิตยสารการ์ตูน โชเน็งแม็กกาซีนรายสัปดาห์ เมื่อวันที่ 23 กันยายน พ.ศ. 2558 ได้รับการรวบรวมเป็นหนังสือการ์ตูนรวมเล่มโดยสำนักพิมพ์โคดันฉะแล้ว 26 เล่ม เมื่อเดือนธันวาคม พ.ศ. 2563 หนังสือการ์ตูนเล่มแรกวางจำหน่ายเมื่อวันที่ 17 กุมภาพันธ์ พ.ศ. 2559 ในบทสัมภาษณ์เดือนกรกฎาคม พ.ศ. 2562 ผู้เขียนผลงานการ์ตูนกล่าวว่าเขาคาดว่าตอนจบของการ์ตูนนั้น "อาจจะเป็นเล่มที่ 30 เลขอาจจจะเปลี่ยนได้ แต่ไม่เกิน 50"
ในประเทศไทย หน่วยผจญคนไฟลุก ได้รับลิขสิทธิ์หนังสือการ์ตูนโดยสำนักพิมพ์วิบูลย์กิจ ตีพิมพ์เป็นหนังสือการ์ตูนรวมเล่มแล้ว 21 เล่ม เมื่อเดือนพฤศจิกายน พ.ศ. 2562
อนิเมะ
อนิเมะโทรทัศน์ดัดแปลงโดยสตูดิโอเดวิด โปรดักชั่น มีการประกาศการดัดแปลงเป็นอนิเมะโทรทัศน์เมื่อวันที่ 14 พฤศจิกายน พ.ศ. 2561 อนิเมะกำกับโดยยูกิ คาเสะ เขียนบทโดยยามาโตะ ไฮจิมะ ออกแบบตัวละครโดยฮิเดยูกิ โมริโอกะ และแต่งดนตรีประกอบโดยเค็นอิจิโระ ซูเอฮิโระ อนิเมะเริ่มออกอากาศเมื่อวันที่ 5 กรกฎาคม พ.ศ. 2562 ทางสถานีโทรทัศน์ Japan News Network, MBS และ TBS โดยเป็นส่วนหนึ่งของผังรายการ Super Animeism อนิเมะออกอากาศทั้งหมด 24 ตอน จากเหตุการณ์การลอบวางเพลิงเกียวโตแอนิเมชันเมื่อวันที่ 18 กรกฎาคม พ.ศ. 2562 ทำให้ตอนที่ 3 ของอนิเมะถูกเลื่อนการออกอากาศจากเดิมวันที่ 19 กรกฎาคม พ.ศ. 2562 ไปเป็นวันที่ 26 กรกฎาคม พ.ศ. 2562 เพลงเปิดเพลงแรกของอนิเมะคือเพลง "อินแฟร์โน"  โดยวง Mrs. Green Apple และเพลงปิดเพลงแรกคือเพลง "veil" โดยเคนะ ซูดะ  เพลงเปิดเพลงที่สองคือเพลง "MAYDAY (feat. Ryo from Crystal Lake)" โดยวง Coldrain และเพลงปิดเพลงที่สองคือเพลง "โนไน"  โดยวง Lenny code fiction
มีการประกาศการสร้างอนิเมะฤดูกาลที่ 2 เมื่อเดือนธันวาคม พ.ศ. 2562 และเริ่มออกอากาศเมื่อวันที่ 3 กรกฎาคม พ.ศ. 2563 ประกาศอย่างเป็นทางการระบุภาคต่อนี้ว่าเป็น "บทที่ 2" ของซีรีส์อนิเมะ ในเดือนพฤษภาคม พ.ศ. 2563 มีการปล่อยวิดีโอโปรโมตของอนิเมะฤดูกาลที่ 2 โดยอนิเมะฤดูกาลที่ 2 นี้กำดับโดยทัตสึมะ มินามิคาวะ (แทนที่ยูกิ ยาเสะซึ่งเป็นผู้กำกับของฤดูกาลแรก) ฤดูกาลที่ 2 จะออกอากาศทั้งหมด 24 ตอน เพลงเปิดคือเพลง "SPARK-AGAIN" ขับร้องโดย Aimer, ส่วนเพลงปิดคือเพลง "ID" ขับร้องโดย Cider Girl.
ในประเทศไทย อนิเมะโทรทัศน์หน่วยผจญคนไฟลุกได้รับลิขสิทธิ์เผยแพร่โดย Aniplus Asia มีการเผยแพร่ผ่านทางแอปพลิเคชัน AIS Play
ผลตอบรับ
ในเดือนมกราคม พ.ศ. 2561 หนังสือการ์ตูนทำยอดจำหน่ายได้ 1.8 ล้านเล่ม ในเดือนมิถุนายน พ.ศ. 2563 หนังสือการ์ตูนทำยอดจำหน่ายได้ 7.3 ล้านเล่ม
Gadget Tsūshin ได้ระบุคำว่า "ลาทัม" (Látom) อยู่ในรายการศัพท์ยอดนิยมจากอนิเมะในปี พ.ศ. 2562
รายชื่อวัดในจังหวัดประจวบคีรีขันธ์
รายชื่อวัดในจังหวัดประจวบคีรีขันธ์
แคว้นปีการ์ดี
ปีการ์ดี (Picardie, ) เป็นอดีตแคว้นในประเทศฝรั่งเศส ตั้งแต่วันที่ 1 มกราคม ค.ศ. 2016 มันเป็นส่วนหนึ่งของแคว้นโอดฟร็องส์ ที่อยู่ทางตอนเหนือของประเทศฝรั่งเศส
เอเชียนเกมส์ 1990
เอเชียนเกมส์ 1990 เป็นการแข่งขัน เอเชียนเกมส์ ครั้งที่ 11 จัดขึ้นที่ปักกิ่ง สาธารณรัฐประชาชนจีน ระหว่างวันที่ 22 กันยายน ถึง 7 ตุลาคม พ.ศ. 2533 มีประเทศเข้าร่วมการแข่งขันทั้งหมด 36 ประเทศ และมีกีฬาแข่งขันทั้งหมด 27 ชนิด และในครั้งนี้ประชุมสภาโอลิมปิกแห่งเอเชียได้มีการพิจารณาลงโทษ พักการเป็นสมาชิกของประเทศอิรัก เนื่องจากอิรักได้ก่อสงครามอ่าวเปอร์เซีย และจากผลของสงครามครั้งนี้ ทำให้ชีค ฟาฮัด ประธานสภาโอลิมปิกแห่งเอเชีย และชาวคูเวตเสียชีวิต
หลังจากกรุงปักกิ่งได้เป็นเจ้าภาพเอเชียนเกมส์ 1990 ครั้งต่อไปจะเป็นเจ้าภาพโอลิมปิกฤดูร้อน 2008
สรุปเหรียญการแข่งขัน
ด้านล่างนี้เป็นตารางการจัดอันดับของคณะกรรมการโอลิมปิกแห่งชาติ โดยแสดงรายชื่อประเทศที่ได้รับเหรียญทองมากที่สุด 10 อันดับแรก ได้แก่
เวกเตอร์สเปซ
เวกเตอร์สเปซ อาจหมายถึง
แบบจำลองปริภูมิเวกเตอร์
แบบจำลองปริภูมิเวกเตอร์ (Vector Space Model: VSM) และการให้น้ำหนักคำ (Term Weighting) เป็นหนึ่งในวิธีการแทนเอกสารที่ไม่มีโครงสร้าง (Unstructured Text Document) ด้วยแบบจำลองเวกเตอร์สเปซ โดยกำหนดให้เอกสารแต่ละฉบับเปรียบเสมือนเวกเตอร์ของคำ ขนาดของเวกเตอร์ขึ้นอยู่กับจำนวนของคำที่ปรากฏอยู่ในเอกสารฉบับนั้น กำหนดให้ Wik คือน้ำหนักของคำ K ที่ปรากฏในเอกสารฉบับที่ i เวกเตอร์สำหรับเอกสาร Di เขียนแทนด้วย Di = (Wi1, Wi2,…, Wit) ซึ่ง t คือจำนวนของคำที่ไม่ซ้ำกัน ในชุดของเอกสารทั้งหมด ดังนั้นในช่องว่าง (Space) ของเอกสารชุดหนึ่งจะมีมิติเท่ากับ t -มิติ เช่นเวกเตอร์ของเอกสารใน 3 มิติ แสดงได้ดังภาพที่ 1
อีโซลาเบลลา (ทะเลสาบมัจโจเร)
อีโซลาเบลลา (Isola Bella; ) เป็นเกาะในหมู่เกาะบอร์โรเมโอในทะเลสาบมัจโจเรของประเทศอิตาลี ตั้งอยู่ห่างจากชายฝั่งเมืองสเตรซาออกไปในทะเลสาบ 400 เมตร เกาะมีความยาว 320 เมตร และกว้าง 400 เมตร บนเกาะประกอบด้วยวัง, สวนอิตาลี และหมู่บ้านชาวประมงขนาดเล็ก
ชื่อเดิมของเกาะคือ ลีโซลาอินเฟรีโอเร หรือ อีโซลาดีซอตโต บนเกาะเป็นที่ตั้งของหมู่บ้านชาวประมงจนกระทั่งปี 1632 การ์โลที่ 3 จากตระกูลบอร์โรเมโอเริ่มก่อสร้างวังให้แก่อีซาเบลลา ดัดดา ผู้เป็นภรรยา ซึ่งเป็นที่มาของชื่อใหม่ของเกาะ วังนี้รวมถึงสวนอิตาลีเป็นผลงานสร้างโดยอันเจโล กรีเวลลี ช่างชาวมิลาน
สิงคโปร์แอร์ไลน์ เที่ยวบินที่ 006
สิงคโปร์แอร์ไลน์ เที่ยวบินที่ 006 เป็นอุบัติเหตุที่เกิดขึ้นกับเครื่องบินโบอิง 747-412 ของสิงคโปร์แอร์ไลน์ เดินทางจากท่าอากาศยานนานาชาติเจียงไคเช็ก ไปยังท่าอากาศยานนานาชาติลอสแอนเจลิส เมื่อวันที่ 31 ตุลาคม พ.ศ. 2543 โดยมีกำหนดขึ้นจากไทเปเวลา 22.55 น. เครื่องบินจอดอยู่ที่เกต B5 และวิ่งไปที่ทางวิ่ง NP ซึ่งเป็นทางวิ่งที่ขนานไปกับรันเวย์ 05L และ 05R นักบินได้รับคำสั่งจากหอควบคุมการบินให้ทำการวิ่งขึ้นจากรันเวย์ 05L เพราะรันเวย์ 05R ถูกปิดเพราะกำลังมีงานก่อสร้าง
การให้น้ำหนักคำ
การให้น้ำหนักคำ (term weighting) หรือการกำหนดน้ำหนักคำ เป็นวิธีการให้น้ำหนักสำหรับคำที่มีความสำคัญหรือใช้เป็นตัวแทนของเอกสารที่ควรจะปรากฏอยู่เป็นจำนวนมากในเนื้อหาของเอกสารเฉพาะฉบับนั้น และปรากฏอยู่น้อยในชุดของเอกสารที่เหลือทั้งหมด แต่ถ้าคำนั้นปรากฏเป็นจำนวนมากในทุก ๆ เอกสาร แสดงว่าคำดังกล่าวไม่สามารถเป็นตัวแทนของเอกสารใด ๆ ได้ ซึ่งคำเหล่านั้นเรียกว่าคำหยุด (stop word) เช่น a, and, the เป็นต้น ดังนั้นการให้น้ำหนักคำ ๆ หนึ่งในเอกสารฉบับหนึ่งจะพิจารณาจากความถี่ของคำ (Term Frequency) ที่ปรากฏในเอกสารนั้นและจำนวนของเอกสารทั้งหมดที่มีคำ ๆ นั้นปรากฏอยู่ วิธีการให้น้ำหนักของคำวิธีหนึ่งคือ TF IDF (Term Frequency. Inverted Document Frequency)
เอ็มไพร์ทาวเวอร์ (กรุงเทพมหานคร)
เอ็มไพร์ทาวเวอร์ (Empire Tower) เป็นกลุ่มอาคารสำนักงานในประเทศไทย ตั้งอยู่บนมุมถนนสาทรใต้ตัดถนนนราธิวาสราชนครินทร์ เชื่อมต่อกับสกายวอล์กช่องนนทรี แขวงยานนาวา เขตสาทร กรุงเทพมหานคร โดยอาคารที่ 1 มีความสูง 227 เมตร เป็นอันดับที่ 17 ของอาคารที่สูงที่สุดในประเทศไทย
บีจิวเวลด์ ทวิสต์
บีจิวเวลด์ ทวิสต์ (Bejeweled Twist) เป็นเกมปริศนาของซีรีส์เกมบีจิวเวลด์ ผลิตและเผยแพร่ในวันที่ 27 ตุลาคม ค.ศ. 2008 โดยป็อปแคปเกมส์
วิธีเล่น
ผู้เล่นจะจับคู่อัญมณีด้วยวิธีหมุนตามเข็มนาฬิกา ซึ่งต่างจากรุ่นอื่นที่ต้องสลับระหว่างสองอัญมณี. และใช่ว่าทุกครั้งที่หมุนจะทำให้เกิดคู่เสมอไป ถ้าผู้เล่นทำภารกิจพิเศษสำเร็จ โดยการหมุนให้ตรงตามรูปแบบ จะทำให้จำนวนขีดเพิ่มขึ้น และทำลายอัญมณีที่ไม่ดีหนึ่งอัน (หรือถ้าไม่มี มันจะเพิ่มจำนวนขีดขึ้นอีก) เกมนี้มีโหมดเกมที่แตกต่างกัน ได้แก่.
คลาสสิก
ผู้เล่นต้องจับคู่อัญมณีเพื่อเติมบาร์ที่อยู่ด้านซ้ายของหน้าจอ เมื่อบาร์เต็มแล้ว ผู้เล่นจะวาร์ปไปด่านต่อไป เกมจะจบลงเมื่อระเบิดหรือดูมเจ็ม (Doom Gem) นับถอยหลังถึงศูนย์แล้วระเบิดทำลายกระดานและยานอวกาศ
เซน
คล้ายกับโหมดคลาสสิก แต่ไม่มีระเบิด, ตัวล็อก และดูมเจ็ม ซึ่งเป็นโหมดที่สามารถเล่นได้ไม่มีวันจบ และผู้เล่นจะไม่มีวันแพ้
ท้าทาย
โหมดท้าทายจะปลดล็อกเมื่อผู้เล่นเก็บตำแหน่งถึงระดับ 3
โหมดท้าทายเป็นโหมดที่ผู้เล่นจะต้องชนะภารกิจในแต่ละดาวให้ได้ ถ้าผู้เล่นชนะภารกิจของดาวหนึ่ง ดาวถัดไปจะถูกปลดล็อก และจะได้รับดาว ดาวแต่ละดวงจะมีเจ็ดภารกิจซึ่งจะยากขึ้นเรื่อย ๆ หลังจากชนะภารกิจที่เจ็ดแล้ว ดาวนั้นจะเข้าโหมดคราส ซึ่งผู้เล่นจะต้องทำคะแนนให้สูงสุดภายในเวลา 3 นาที (ยกเว้นดาว Stratamax และ Survivor)
บลิสต์
โหมดนี้จะปลดล็อกเมื่อผู้เล่นชนะด่าน 10 ในโหมดคลาสสิก
วิธีเล่นจะคล้ายกับโหมดคลาสสิก แต่จะจับเวลาให้เก็บคะแนนให้มากที่สุดภายในเวลา 5 นาที ส่วนในรุ่นเว็บจะอยู่ที่ 3 นาที เกมจะจบลงเมื่อระเบิดนับถอยหลังถึงศูนย์ หรือเมื่อเวลาลดลงถึงศูนย์
ต่อสู้
โหมดต่อสู้เป็นโหมดที่มีในเครื่องเล่นนินเทนโด DS และ DSiWare ซึ่งเป็นโหมดที่คล้ายกับโหมดคลาสสิก แต่จะเป็นโหมดที่ผู้เล่นจะต้องต่อสู้กับอีกผู้เล่นหนึ่ง. ผู้เล่นสามารถส่งระเบิดไปให้ผู้เล่นอีกคนได้โดยการจับคู่อัญมณีเรียง 6 อัน ผู้เล่นคนไหนที่เติมท่อเต็มก่อนชนะ.
เสียง
เสียงของเกมผลิตโดยปีเตอร์ ฮัจบา นักดนตรีชาวฟินแลนด์ ที่รู้จักกันในชื่อเล่นว่า สกาเวน (Skaven) และฟิลิป แครอน ส่วนเสียงในเมนูและเกมถูกกล่าวโดยเคน แทมปลิน. และรุ่น Xbox 360 โดยลานี มิเนลลา.
ประเสริฐ บุญเรือง
นายประเสริฐ บุญเรือง (เกิด 29 พฤศจิกายน พ.ศ. 2502) เป็นนักการเมืองชาวไทย และเป็นสมาชิกสภาผู้แทนราษฎรกาฬสินธุ์ เขต 5 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2544 ในสังกัดพรรคความหวังใหม่ ปัจจุบันสังกัดพรรคเพื่อไทย
ประวัติ
ประเสริฐ บุญเรือง เกิดเมื่อวันที่ 29 พฤศจิกายน พ.ศ. 2502 เป็นบุตรของนายคำพอ และคำเบา บุญเรือง มีพี่น้อง 5 คน จบการศึกษามัธยมศึกษาตอนปลาย จากโรงเรียนอำนวยศิลป์ พระนคร สำเร็จการศึกษารัฐประศาสนศาสตรมหาบัณฑิต สาขานโยบายสาธารณะ มหาวิทยาลัยมหาสารคาม สมรสกับนางบุญหนา มีบุตร 3 คน
งานการเมือง
อดีตเป็นกำนันตำบลกุดสิมคุ้มใหม่ อำเภอเขาวง จังหวัดกาฬสินธุ์ พ.ศ. 2544 ลงสมัครรับเลือกตั้งสมาชิกสภาผู้แทนราษฎร สังกัดพรรคความหวังใหม่ ได้รับการเลือกตั้งเป็นครั้งแรก ต่อมา พ.ศ. 2548 ย้ายไปสังกัดพรรคไทยรักไทย นับจากนั้น ได้รับการเลือกตั้งติดต่อกันมาอีก 3 ครั้ง โดยไม่เคยสอบตก
ในปี พ.ศ. 2555 เขาได้รับแต่งตั้งเป็นประธานกรรมาธิการป้องกันและปราบปรามการฟอกเงินและยาเสพติด สภาผู้แทนราษฎร แทนนายประเสริฐ จันทรรวงทอง ที่ลาออกเพื่อไปดำรงตำแหน่งรัฐมนตรี
เสี้ยว (พืช)
เสี้ยว เป็นพืชในวงศ์ถั่ว สกุลชงโค ในทางสมุนไพร เสี้ยวมีฤทธิ์ทางใช้ ฟอกโลหิต แก้ไอ แก้ไข้ ขับโลหิตระดู ขับปัสสาวะ มีฤทธิ์ต้านเชื้อมาลาเรีย
การนิคมอุตสาหกรรมแห่งประเทศไทย
การนิคมอุตสาหกรรมแห่งประเทศไทย (Industrial Estate Authority of Thailand ชื่อย่อ IEAT ; กนอ.) เป็นรัฐวิสาหกิจในสังกัดกระทรวงอุตสาหกรรม ก่อตั้งขึ้นตามประกาศของคณะปฏิวัติ ฉบับที่ 339 เมื่อวันที่ 14 ธันวาคม พ.ศ. 2515 เป็นหน่วยงานที่มีหน้าที่พัฒนาและจัดตั้งนิคมอุตสาหกรรม จัดพื้นที่สำหรับโรงงานอุตสาหกรรมให้เข้ารวมกันอย่างมีระบบและมีระเบียบ และเป็นกลไกของภาครัฐในการกระจายการพัฒนาอุตสาหกรรมออกไปสู่ภูมิภาค
ในวันที่ 24 มีนาคม พ.ศ. 2522 ได้มีประกาศใช้ พระราชบัญญัติการนิคมอุตสาหกรรมแห่งประเทศไทย พ.ศ. 2522 แทน ประกาศของคณะปฏิวัติ ฉบับที่ 339 ลงวันที่ 13 ธันวาคม พ.ศ. 2515 ที่ถูกยกเลิกไป
การนิคมอุตสาหกรรมแห่งประเทศไทย ได้มีการจัดตั้งนิคมอุตสาหกรรมแห่งแรกของประเทศไทยขึ้น เมื่อปี พ.ศ. 2516 คือ นิคมอุตสาหกรรมบางชัน ครอบคลุมเขตมีนบุรี และเขตบางกะปิ
อำนาจหน้าที่
การนิคมอุตสาหกรรมแห่งประเทศไทย มีอำนาจหน้าที่ ดังนี้
นิคมอุตสาหกรรม
นิคมอุตสาหกรรม หมายถึง เขตพื้นที่ดินซึ่งจัดสรรไว้สำหรับโรงงานอุตสาหกรรมเข้าไปอยู่รวมกันอย่างเป็นสัดส่วน ประกอบด้วย พื้นที่อุตสาหกรรม สิ่งอำนวยความสะดวก สาธารณูปโภค และสาธารณูปการ เช่น ถนน ท่อระบายน้ำ โรงกำจัดน้ำเสียส่วนกลาง ระบบป้องกันน้ำท่วม ไฟฟ้า น้ำประปา โทรศัพท์ นอกจากนั้นยังประกอบด้วย บริการอื่นที่จำเป็น อาทิ ที่ทำการไปรษณีย์โทรเลข ธนาคาร ศูนย์การค้า ที่พักอาศัยสำหรับคนงาน สถานีบริการน้ำมัน เป็นต้น
ภาคใต้
นอกจากนี้ กนอ. ยังมีหน้าที่กำกับดู ท่าเรืออุตสาหกรรมมาบตาพุด จังหวัดระยอง อีกด้วย
เขตซีลางังคาบีซายาอัน
เขตซีลางังคาบีซายาอัน (วาไร: Sinirangan Kabisay-an; เซบัวโน: Sidlakang Kabisay-an; Silangang Kabisayaan) หรือ เขตที่ 8 เป็นเขตหนึ่งของประเทศฟิลิปปินส์ ประกอบด้วย 3 หมู่เกาะหลัก ได้แก่ เกาะซามาร์, เกาะเลเต และเกาะบีลีรัน เขตนี้มี 6 จังหวัด, 1 นครอิสระ และ 1 นครที่มีประชากรอย่างสูง (ตักโลบัน) เขตนี้ครอบคลุมพื้นที่ซีกตะวันออกของหมู่เกาะวิซายัส
เขตซีลางังคาบีซายาอันติดกับทะเลฟิลิปปินทางทิศตะวันออก และมีสถานที่สำคัญอย่างสะพานซันฮวนนิโค ซึ่งเป็นสะพานที่ยาวที่สุดในประเทศ สำหรับในปี ค.ศ. 2015 เขตมีประชากร 4,440,150 คน เป็นเขตที่มีประชากรมากที่สุดอันดับที่ 3 ของวิซายัส
ภูมิศาสตร์
เขตซีลางังคาบีซายาอัน ตั้งอยู่ทางภาคตะวันออกของประเทศฟิลิปปินส์ ประกอบด้วย 3 หมู่เกาะหลัก ได้แก่ เลเต, บีลีรัน, ซามาร์ ติดกับทะเลฟิลิปปินทางทิศตะวันออกและทิศเหนือ โดยมีช่องแคบซันเบอร์นาร์ดิโนคั่นกลางระหว่างเขตนี้กับเกาะลูซอน, ติดต่อกับทะเลคาโมเตสและทะเลวิซายันทางทิศตะวันตก และติดกับทะเลโบโฮลทางทิศใต้ โดยช่องแคบซูรีเกาคั่นกลางระหว่างเขตนี้กับเกาะมินดาเนา โดยเขตนี้มีเนื้อที่ 2,156,285 ha หรือร้อยละ 7.2 ของประเทศ
การแบ่งเขตการปกครอง
ประกอบด้วย 6 จังหวัด, 1 นครที่มีประชากรอย่างสูง, 1 นครอิสระ, 5 นครทั่วไป, 136 เทศบาล และ 4,390 บารังไกย์
ซูเปอร์เนเชอรัล (ภาพยนตร์ชุดทางโทรทัศน์)
ซูเปอร์เนเชอรัล (Supernatural) เป็นภาพยนตร์ชุดทางโทรทัศน์แฟนตาซีสยองขวัญอเมริกา สร้างขึ้นโดย อีริก คริปก์ ออกอากาศครั้งแรกเมื่อวันที่ 13 กันยายน ค.ศ. 2005 ที่ช่อง The WB ที่ต่อมาได้กลายเป็นส่วนหนึ่งของช่อง The CW นำแสดงโดย จาเร็ด พาดาเล็คกี เป็น แซม วินเชสเตอร์ และ เจนเซน แอคเคิลส์ เป็น ดีน วินเชสเตอร์ โดยเรื่องราวเกี่ยวกับสองพี่น้องที่ออกไล่ล่าปีศาจ ,ผี ,สัตว์ประหลาดและสิ่งมีชีวิตมหัศจรรย์อื่น ๆ ผลิตโดย Warner Bros. Television ร่วมกับบริษัท วันเดอร์แลนด์ ซาวด์ แอนด์ วิชัน และมีอีริก คริปก์ เป็นผู้อำนวยการสร้างการผลิต พร้อมด้วย แม็กจี, โรเบิร์ต ซิงเกอร์, ฟิลิป สกริสเซี่ย, เซรา แกมเบิล, เจเรมี คาร์เวอร์, จอห์น ชิแบน, เบน เอ็ดลันด์, อดัม กลาส และอดีตผู้อำนวยการสร้างและผู้กำกับ คิม แมนเนอร์ ซึ่งเสียชีวิตจากโรคมะเร็งปอดในระหว่างการผลิตฤดูกาลที่สี่
เขตซีลางังคาบีซายาอัน
การขนส่ง
สามารถเชื่อมต่อกับเกาะลูซอนและเกาะมินดาเนาได้ทางสะพานถนน และมีท่าอากาศยาน 9 แห่ง กระจายตามจังหวัดต่าง ๆ โดยที่ใหญ่ที่สุดคือท่าอากาศยานแดเนียล แซด โรมูอัลเดซ ที่ตักโลบัน ส่วนท่าเรือทะเลก็มีกระจัดกระจายตามเมืองตักโลบัน, คัตบาโลกัน, คัลบาโยก, โบโรงกัน, อัลเลน, โอร์โมก, บาโต, ฮีโลงโกส, มาอาซีน, โซโกด และนาบาล
ซูเปอร์เนเชอรัล (ภาพยนตร์ชุดทางโทรทัศน์)
ภาพยนตร์ทางโทรทัศน์ชุดนี้ถ่ายทำในแวนคูเวอร์, รัฐบริติชโคลัมเบียรวมทั้งพื้นที่โดยรอบ และมีระยะเวลาการสร้างทั้งหมดเป็นเวลาเกือบสิบปีที่ผ่านมา ในฐานะผู้สร้างอีริก คริปก์ ใช้เวลาหลายปีที่ผ่านมาประสบความสำเร็จในการสร้าง รอบปฐมทัศน์ฤดูกาลแรกมีผู้ชมประมาณราว 5,690,000 ผู้ชม และเรตติ้งสี่ตอนแรกได้รับความนิยมสูงสุดในฤดูกาล แต่เดิมอีริก คริปก์ วางแผนการสร้างไว้สามฤดูกาลแต่ต่อมาก็ขยายไปถึงห้าฤดูกาล โดยฤดูกาลที่ห้าเป็นการสรุปโครงหลักของเรื่อง ต่อมาอีริก คริปก์ ออกจากผู้อำนวยการสร้างหลักมาเป็นผู้ปรึกษาการสร้างแทน ภาพยนตร์ทางโทรทัศน์ชุดนี้ได้เผยแพร่ออกมาอย่างต่อเนื่องในอีกหลายฤดูกาล โดยผู้สร้างและผู้กำกับที่หลากหลายเช่น เซรา แกมเบิล, เจเรมี คาร์เวอร์, โรเบิร์ต ซิงเกอร์ และแอนดรูว์ แดบบ์ ในฤดูกาลที่สิบเอ็ดของ ซูเปอร์เนเชอรัล ได้กลายเป็นภาพยนตร์ชุดแฟนตาซีทางโทรทัศน์ที่ออกอากาศยาวนานที่สุดของสหรัฐ ฤดูกาลที่สิบห้าเป็นฤดูกาลสุดท้ายโดยมีทั้งหมด 20 ตอน ฉายตอนแรก 10 ตุลาคม ค.ศ. 2019 ภาพยนตร์ทางโทรทัศน์ชุดนี้จบลงในวันที่ 19 พฤศจิกายน ค.ศ. 2020 โดยออกอากาศรวมทั้งสิ้น 327 ตอน
จังหวัดคาตันดัวเนส
จังหวัดครอบคลุมพื้นที่ของเกาะคาตันดัวเนส (หรือ เกาะบีรัก), เกาะปาไนย์, เกาะเลเต, หมู่เกาะปาลุมบาเนส (โปโรงโปง, ติกโนบ และคาลาบาจีโอ) และเกาะอื่น ๆ อีกหลายแห่ง
แกรี่ เลวิน
แกรี่ เลวิน เป็นหัวหน้าทีมกายภาพบำบัดของสโมสรฟุตบอลอาร์เซนอลและเป็นนักกายภาพบำบัดของทีมชาติอังกฤษอีกด้วย
ประวัติ
แกรี่ เลวิน เกิดเมื่อวันที่ 16 พฤษภาคม ค.ศ. 1964 ที่อีสต์แฮม(East Ham) กรุงลอนดอน ได้มาอยู่กับอาร์เซนอลด้วยการเป็นผู้รักษาประตูทีมเยาวชนตั้งแต่อายุแค่ 16 ปี และผัดตัวเองมาเป็นนักกายภาพบำบัดของทีมสำรองด้วยอายุที่น้อยมากเพียง 19 ปีเท่านั้น หลังจากนั้นหนึ่งปี ก็ไปเป็นนักเตะของสโมสรฟุตบอลบาร์เน็ต ต่อมาในปี 1986 แกรี่ มีอายุเพียง 22 ปี แต่ก็ได้ทำงานเต็มเวลาในตำแหน่งนักกายภาพบำบัดของทีมชุดใหญ่ในที่สุด เขามีประสบการณ์ด้านงานนี้มาแล้วว่า 1,000 เกม (ครบเกมที่ 1,000 เมื่อธันวาคม ปี 2004)